Breithiúnas na Cúirte Ginearálta an 29 Deireadh Fómhair 2025 – De Capitani v An Chomhairle
(Cás T-590/23) 1
(Rochtain ar dhoiciméid – Rialachán (CE) Uimh. 1049/2001 – Doiciméid oibre ó Ardrúnaíocht na Comhairle maidir le dhá thogra reachtacha atá ar feitheamh tráth na hiarrata ar rochtain – Diúltú páirteach ar rochtain – Eisceacht maidir leis an bpróiseas cinnteoireachta a chosaint – Caingean le haghaidh neamhniú – Easpa doiciméad ar deonaíodh rochtain orthu i gclár na Comhairle tar éis iarraidh a fháil – Easpa gníomh le díospóid – Do-ghlacthacht)
Teanga an cháis: an Béarla
Páirtithe
Iarratasóir: Emilio De Capitani (An Bhruiséil, An Bheilig) (ionadaithe: O. Brouwer, T. van Helfteren agus N. Piga, Dlíodóirí)
Cosantóir: Comhairle an Aontais Eorpaigh (ionadaithe: L. Atzeni, X. Chamodraka agus J. Rurarz, Gníomhairí)
Idiragraithe, chun tacú leis an iarratasóir: Ríocht na Beilge (ionadaithe: M. Jacobs agus C. Pochet, Gníomhairí), Poblacht na Fionlainne (ionadaithe: H. Leppo agus M. Pere, Gníomhairí), Ríocht na Sualainne (ionadaí: C. Meyer-Seitz, Gníomhaire)
Idiragraí, chun tacú leis an gcosantóir: Poblacht na Fraince (ionadaithe: B. Fodda, B. Herbaut S. Royon agus B. Travard, Gníomhairí)
Ábhar
Lena chaingean faoi Airteagal 263 CFAE, iarrann an t-iarratasóir, Emilio De Capitani, go gcuirfí ar neamhní, ar an gcéad dul síos, Cinneadh SGS 23/002579 ó Chomhairle an Aontais Eorpaigh an 14 Iúil 2023, a mhéid a dhiúltaigh sé rochtain dó, ar bhonn na heisceachta a bhaineann le cosaint an phróisis cinnteoireachta, ar dhá dhoiciméad oibre arna dtarraingt suas ag Ardrúnaíocht na Comhairle i gcomhthéacs dhá nós imeachta reachtacha atá ar feitheamh tráth an iarratais ar rochtain (2016/0132 (COD) agus 2020/0279 (COD)) a bhí mar chuid den Chomhshocrú maidir le hImirce agus Tearmann (‘an cinneadh atá faoi chonspóid’) agus, ar an dara dul síos, ‘cinneadh leanúnach intuigthe nó sainráite’ na Comhairle gan doiciméid reachtacha a fhoilsiú go díreach sa chlár a choinníonn sí (‘an clár’), ar doiciméid iad ar deonaíodh rochtain orthu tar éis iarraidh a fháil faoi Rialachán (CE) Uimh. 1049/2001 ó Pharlaimint na hEorpa agus ón gComhairle an 30 Bealtaine 2001 maidir le rochtain phoiblí ar dhoiciméid ó Pharlaimint na hEorpa, ón gComhairle agus ón gCoimisiún (IO 2001 L 145, lch. 43).
An chuid oibríochtúil
Cuirtear Cinneadh SGS 23/002579 ó Chomhairle an Aontais Eorpaigh an 14 Iúil 2023 ar neamhní.
Déantar an chuid eile den chaingean a dhiúltú.
Ordaítear don Chomhairle a costais féin, agus leathchuid de na costais arna dtabhú ag Emilio De Capitani, a íoc.
Ordaítear do Emilio De Capitani leathchuid dá chostais féin a íoc.
Ordaítear do Ríocht na Beilge, Ríocht na Fraince, Poblacht na Fionlainne agus Ríocht na Sualainne a gcostais féin a íoc.
____________
1 IO C, C/2023/542, 6.11.2023.